Ollon
Ollon (frankoprovenzalisch , dytsch veraltet Olun ) isch e bolitischi Gmai im Bezirk Aigle im Kanton Waadt, Schwyz.

Geografi 
Ollon lyt am rächte Stade vum Rottu. Dr Bann goht uffe bis zum Chamossaire (2112 m). Zue dr Gmai ghere 23 Derfer un Wyler, unter anderem Antagnes, Arveyes, Chesières, Huémoz, Panex, Saint-Triphon un Villars-sur-Ollon. D Gmaiflechi umfasst 41,8 % landwirtschaftligi Flechi, 44,8 % Wald, 9,2 % Sidligsflechi un 4,2 % sunschtigi Flechi.

Gschicht 
Ollon isch zum erschte Mol gnännt wore no 1018 as Aulonum (unsicher) (1025-31 Olonum).

Bevelkerig 
Quälle: Bundesamt für Statistik 2005

Dr Uusländeraadail isch 2010 bi 33,5 % gläge.

Religion 
43,6 % vo dr Yywooner sin evangelisch-reformiert, 30,7 % sin römisch-katholisch (Stand 2000).

Bolitik 
Bi dr Nationalrootswahle 2011 het s des Ergebnis gee: BDP 1,2 %, CVP 3,4 %, FDP 20,0 %, GLP 3,4 %, GP 11,1 %, SP 20,8 %, SVP 25,8 %, Sunschtigi 3,3 %.

Dr Burgermaischter vu Ollon isch dr Jean-Luc Chollet (Stand Merz 2014).

Wirtschaft 
D Arbetslosigkait isch anne 2011 bi 3,9 % gläge.

Sproch un Dialäkt 
Bi dr Volkszellig 2000 hän vu dr 6257 Yywohner 79,2 % Franzesisch as Hauptsproch aagee, 3,9 % Dytsch, 1,5 % Italienisch un 15,4 % anderi Sproche.

Dr alt frankoprovenzalisch Patois isch wahrschyns aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn

Weblink 

 www.ollon.ch

Fueßnote 

Ort (Kanton Waadt)